Фениксите събират средства за участие в театрални конкурси с мартенски базар
Източник: Varna24.bg 09:15 / 21.02.2018 Отпечатай Изпрати
Членовете на уникалната театрална формация "Феникс", в която участват хора с увреждания от Варна, набира средства за своите участия в международни и национални форуми с базар на мартеници, съобщиха те за Varna24.bg.
"Приятели ето, че дойде време отново да вържем мартенички на близки и приятели за здраве! Ние сме се погрижили да имате красиви мартенички, които ще изложим в базар до 2 март. Всеки делничен ден ще бъдем в Информационния център на Община Варна от 11 до 17 часа! Благодарим на Община Варна, че отново ни даде възможност да излагаме нашия базар! Очакваме ви! А чрез вашите покупки ще ни дадете възможност да покажем нашите спектакли на повече национални и международни форуми на любителските театри!"